Reacția lui Liviu Dragnea vine după ce președintele Klaus Iohannis a acuzat vineri o "secretomanie" legată de vizita premierului Viorica Dăncilă și a liderului PSD în Israel. "Nu știu care sunt dedesubturile acestei abordări, cine știe ce înțelegeri face acolo cu evreii. Sper ca după revenire să aibă bunul-simț să explice românilor ce au făcut acolo", a comentat șeful statului.

Ulterior, Iohannis și-a argumentat declarația: "În absolut niciun caz acea întrebare retorică nu a fost cu iz de a jigni comunitățile evreiești sau statul israelian cu care avem relații dintre cele mai bune. Întrebarea mi-am pus-o pentru că o persoană din România s-a deplasat acolo pentru nu știu ce, se întâlnește cu nu știm cine și nici nu știm ce înțelegeri vor face".

Informația că Dragnea va vizita Israelul a fost difuzată inițial, pe surse, de Antena 3, care a prezentat o invitație primită de șeful PSD de la premierul israelian.

"Președintele a ieșit cu o declarație foarte violentă, nici n-a vrut să vadă întâi memorandumul despre intenția mutării ambasadei / Nu are atribuții exclusive pe politica externă"

"Afirmațiile lui Iohannis au o anumită doză de antisemitism. Nu poți să jignești în asemenea hal / Nu poți să ceri unor oficiali din România să îți ceară aprobarea să meargă la niște întâlniri"

Dragnea a spus că admite că are "o relație foarte bună" cu premierul israelian Benjamin Netanyahu, dar că din această relație nu beneficiază el personal, ci "este pentru România". "Este cumva o infracțiune, ceva rău?", a clamat șeful PSD."N-am avut și n-o să am niciodată înțelegeri secrete cu nimeni. Tot ceea ce am făcut și voi mai face în continuare a fost să fac ceea ce pot, cât pot, pentru România", a insistat el.Dragnea a mai acuzat că declarațiile șefului statului referitoare la "secretomania" vizitei din Israel și despre "cine știe ce înțelegeri face acolo cu evreii" pot fi considerate ca având o doză de antisemitism."Nu poți să jignești în asemenea hal, să jignești niște oficiali din alt stat pe care îi acuzi că fac înțelegeri secrete cu niște oficiali din România. Așa ceva este inacceptabil", a susținut el.Mai mult, liderul PSD, președinte al Camerei Deputaților, a afirmat că Guvernul nu avea nevoie de aprobarea șefului statului în privința acestei vizite."Eu nu știu dacă președintele - cu care recunosc că am fost mult prea binevoitor în ultimele luni de zile, tot din dorința de a nu crea conflicte - sau nu am auzit ca înainte de a merge la vreun Consiliu European sau la alte întâlniri și-a luat mandat de la Parlament (...) Nu poți să ieși să ceri unor oficiali din România să îți ceară aprobarea să meargă la niște întâlniri", a susținut Dragnea."(V-ați întors din Israel?) Exact acum am ajuns acasăAm avut patru întâlniri astăzi, între care cu președintele statului Israel, o întâlnire tete-a-tete cu premierul Netanyahu, de o oră și jumătate, o întâlnire cu ambasadorul SUA în Israel, care mi-a transmis rugămintea să ne vedem, iar ulterior o întâlnire cu conducerea din SUA a celei mai influente asociații a comunităților evreiești din lumeEu nu am plecat pe ascuns. Domnul Iohannis are niște slugi în Parlament și putea să afle, pentru că invitația care a fost făcută publică de mine și a fost dată la presă, deci se știa de ea. În Biroul Permanent al Camerei s-a discutat și s-a aprobat această deplasare, deci nu a fost o deplasare pe ascuns. Am fost invitat și de președintele Israelului și de premierul Netanyahu și de celelalte două entități de care am vorbit mai devremeAm discutat cu premierul Netanyahu exact ce am discutat și la vizita precedentă, am evaluat ceea ce se dicutase inițial și anume investiții în România, care este stadiul discuțiilor dintre miniștrii români și omologii din Israel pe niște domenii extrem de importante pentru noi: telemedicină, infrastructura de sănătate, investiții în agricultura inteligență, în sistemele de irigații și alte domenii precum educația și cercetarea, unde statul Israel este foarte, foarte avansatAm discutat și despre sediul ambasadei României. Eu nu am spus niciodată că eu sau Guvernul am decis și că ambasada s-a și mutat. Eu m-aș fi așteptat de la președintele Republicii, așa cum am auzit că își spune începând de astăzi, să se uite întâi pe memorandumul aprobat în Guvern, acolo se vorbește într-adevăr de intenția de a se muta ambasada - intenție pe care eu o sprijin fără echivoc și fără ezitare -, dar după o consultare serioasă cu toate instituțiile din România care au competențe în domeniu și cu PreședințiaBineînțeles că președintele nici n-a vrut să vadă întâi memorandumul și a și ieșit cu o declarație foarte violentă împotriva acestei intenții de a începe o discuție foarte serioasă despre un subiect despre care eu cred că nu trebuie să îl considerăm tabuAm auzit tot felul de alegatii, tot felul de considerații despre politica externă... Nu există în Constituția României vreo prevedere care să spună că președintele are atribuții exclusive pe politica externă. Avem un Guvern care are ministru de externe, care are competențe și atribuții și constituționale și legale să încheie memorandumuri, să semneze tot felul de înțelegeri și acorduri, să reprezinte interesele României pentru că oriunde în lume Guvernele fac astaN-am avut și n-o să am niciodată înțelegeri secrete cu nimeni. Tot ceea ce am făcut și voi mai face în continuare a fost să fac ceea ce pot, cât pot, pentru România. Și lucrurile s-au întâmplat și o să se întâmple în continuareDespre sediul ambasadei la Ierusalim, eu am avut o discuție cu premierul Netanyahu, care mi-a prezentat încă o dată situația extrem de complexă din zonă. Iar cine știe situația de acolo ar trebui să se gândească de două ori înainte de a ieși cu afirmații contondente și să se gândească de două ori la viitorul acestei țări, și la ce este important pentru noiS-a tot vorbit că noi schimbăm o tradiție a politicii noastre externe de zeci de ani... Eu am văzut că în ultimii ani noi am avut politica externă de a aștepta ordinele venite de la alții. Dacă ne spun unii astăzi, o luăm spre stânga, dacă mâine se schimbă și spun luați-o pe dreapta, fără întrebări o luăm la dreapta. Eu zic că trebuie să avem o politică externă care să țină cont in primul rând de interesele RomânieiȘi prim-ministrul a susținut același lucru la întâlnirile pe care le-a avut în Israel. Se va organiza o ședință de guvern comună în București, probabil în luna iulie cel mai târziu, în care să se semneze niște acorduri extrem de importante pentru economia românească și pentru dezvoltarea RomânieiDa, recunosc, am o relație foarte bună cu premierul Israelului. Asta este cumva o infracțiune? Asta este ceva rău? Că, dacă am o relație apropiată, nu o am pentru mine personal, că nu vine premierul Netanyahu în România să mă ajute cu ceva, ci este pentru RomâniaAtunci când două state atât de importante în lume ca Statele Unite și Israelul sunt într-o perioadă în care ar avea nevoie de sprijin într-un anumit demers și, dacă exact atunci le acorzi acest sprijin, contează enorm și nu va fi uitat niciodată și vorbim aici de interesele majorare ale României, nu de interese mărunte sau de dispute politice mici de pe malurile DâmbovițeiEu nu vreau să escaladăm discuțiile și conflictele pe această temă. Aceasta nu este o temă internă. Dimpotrivă. Este o tema globală și România are șansa să aibă o voce importantă și are șansa să joace un rol important în acest moment istoric. Sigur, poate folosi sau nu această șansă sau se poate ascunde în spatele unora sau altora din alte părți, sau să vedem ce spun unii sau alții care nu se gândesc la noi și nici nu poți să-i condamni pentru asta. Eu nu zic să facem ceva împotriva cuiva, eu zic să ne jucăm foarte bine șansele, dar dincolo de orgolii rănite sau exacerbate să vedem ce este mai bine pentru România și să analizăm avantajele și eventualele riscuriAș vrea să am totuși unul-două comentarii în legătură cu afirmațiile domnului președinte Iohannis. Ele sunt considerate, și nu numai de mine, cu o anumită doză de antisemitism. De asemenea, nu poți să jignești în asemenea hal. Bun, m-a jignit pe mine, a jignit-o pe doamna prim-ministru, dar nu poți să jignești niște oficiali din alt stat pe care îi acuzi că fac înțelegeri secrete cu niște oficiali din România. Așa ceva este inacceptabilDe asemenea, e o lege nescrisă care a tot fost respectată în România, și Băsescu o respecta și eu am respectat-o și am spus-o de multe ori public, de câte ori a fost președintele plecat din țară, chiar dacă eram întrebat, chiar dacă eram într-un anumit conflict, am spus: e plecat din țară președintele, reprezintă România, discută pentru România, sper, și nu vreau să fie întrebat pe acolo să răspundă la niște întrebări pe care le-aș fi generat eu sau alt coleg de-al meu sau cineva cu care era într-un conflict. Nu a mai ținut cont nici de astaAm obligația să informez Parlamentul și o voi face, primul-ministru îl poate informa pe președinte fără niciun fel de problemă, dar eu pun o întrebare: eu nu știu dacă președintele României - cu care recunosc că am fost mult prea binevoitor în ultimele luni de zile, tot din dorința de a nu crea conflicte - sau nu am auzit ca înainte de a merge la vreun Consiliu European sau la alte întâlniri și-a luat mandat de la Parlament. O să spună că nu are nevoie. A avut o discuție cu șefii celor două camere, a avut vreo discuție cu primul ministru? Sau după? Pentru că merge și își ia tot felul de angajamente în numele României, pe care trebuie să le pună în practică ori Parlamentul ori GuvernulNoi nu am zis nimic până acum, nu ne-a informat, dar nu poți să ieși să ceri unor oficiali din România să îți ceară aprobarea să meargă la niște întâlniri. Mai mult decât atât, domnul președinte Iohannis a știut că doamna prim-ministru merge în Israel, nu a aflat din presă. A început să spună multe neadevăruri. A știut de la doamna prim-ministru. Mie mi-a spus doamna prim-ministru astăzi că l-a informat pe președintele României că merge în IsraelPropunerea (n.r. de numire a unui ambasador al României în Israel) este înaintată de mult, de ceva timp, nu e de ieri. Președintele nu a răspuns absolut deloc și vreau să vă spun că este o inacțiune care nu ne face foarte bine, un an și jumătate aproape de când România nu are ambasador în Israel este un semnal care se transmite către această țară. Îl auzeam mai devreme cât s-a zbătut pentru relații bune cu Israelul. Din moment ce nu catadicsești să trimiți un ambasador acolo...Pentru mine este inexplicabil. În momentul în care ai un partener strategic, Israelul nu este un actor regional, el este un actor global, o știm cu toții, în momentul în care tu un an și jumătate nu îți trimiți acolo un ambasador, e un semnal foarte prost pe care îl dai. Asta arată, cineva poate considera că este lipsă de respect. Așa ceva nu se faceMai e o altă întrebare: ce așteaptă să se întâmple la SIE? Vorbim de Serviciul de Informații Externe al României, care ar trebui să fie condus de un civil și de mai bine de un an nu are conducere civilă acolo și nu s-a întâmplat nimic. Astea sunt lucruri inexplicabile. Așa se înțelege politica externă în viziunea președintelui"